ข้าวหลามเพื่อชีวิต สองตายายส่งลูกเรียนจบ 7 คน ซื้อที่ได้ 50 ไร่
สองตายายที่โนนไทย โคราช ชีวิตเริ่มจากเสื่อผืนหมอนใบ เผาข้าวหลามขายมาร่วม 50 ปี สามารถส่งลูกเรียนจบ 7 คน ซื้อรถ บ้าน มีที่ดินกว่า 50 ไร่ ทุกวันนี้ยังมีรายได้เฉลี่ยวันละ 4-5 พันบาท สอนคนรุ่นหลัง ตั้งใจทำอะไรแล้วอย่าท้อ อย่าล้มเลิกกลางคันวันที่ 17 ส.ค. ผู้สื่อข่าวได้พบกับ นายสวัสดิ์ สุขดี อายุ 70 ปี อยู่บ้านเลขที่ 185/4 บ้านม่วง ม.8 ต.สายออ อ.โนนไทย จ.นครราชสีมา มีอาชีพทำข้าวหลามขายมานานกว่า 50 ปี จากการสอบถามลุงสวัสดิ์ เล่าให้ฟังว่า ทุกวัน ขายข้าวหลามวันละ 200 กระบอก รายได้เฉลี่ยวันละ 4000-5000 พันบาท ยิ่งช่วงเทศกาลทำรายได้ถึง 8000 ถึง 10000 บาทลุงเล่าต่อว่า จากชีวิตที่ไม่มีอะไรเลย เมื่อสัก 50 ปีกว่าก่อน ตนหอบเสื่อผืนหมอนใบมากับป้ามน ภรรยาของลุง มาขออาศัยทำเพิงข้างยุ้งข้าวของญาติ เริ่มมาจากการเป็นกรรมกรแบกหาม ต่อมา หาเลี้ยงชีพด้วยการขายของเล็กๆ น้อยๆ จำพวกลูกอม น้ำหวาน โอเลี้ยง ตามงานวัดและท่ารถโดยสารบ้านโคกสวาย อ.โนนไทย แล้วเปลี่ยนมาทำข้าวหลามขายโดยให้ป้ามนขายที่ท่ารถ ส่วนตนขี่รถจักรยานยนต์เร่ขายตามสถานที่ราชการและตามหมู่บ้าน เก็บหอมรอมริบค่อยๆ สร้างฐานะ ซื้อที่ดินสร้างบ้าน ซื้อไร่ จนมีที่ดินรวมกว่า 50 ไร่ ซื้อรถยนต์เพื่อสะดวกในการวิ่งรับซื้อวัตถุดิบในการทำข้าวหลามหลังจากลุงเปลี่ยนอาชีพทำข้าวหลามก็เริ่มพัฒนาสูตรข้าวหลาม ใส่กะทิและน้ำตาลเพิ่ม ซึ่งแตกต่างจากเจ้าอื่น พร้อมทั้งปรับปรุงรสชาติให้ข้าวหลามออกรส หวาน มัน อร่อย จนทำให้ลูกค้าติดใจ และมาซื้อข้าวหลามเพิ่มขึ้นเรื่อยๆลุงสวัสดิ์ บอกว่า มีลูกทั้งหมด 7 คน ลุงสามารถขายข้าวหลามส่งลูกเล่าเรียนจนจบปริญญาตรี ปริญญาโท จนทุกคนมีครอบครัว และสามารถดูแลพ่อแม่ได้ ลูกๆ ขอให้ลุงสวัสดิ์และป้ามนเลิกขาย เพราะอายุมากแล้ว แต่ลุงกับป้าขอทำไปจนกว่าจะทำไม่ไหว ทุกๆ เดือน ลูกๆ จะส่งเงินให้ใช้จ่าย แต่ลุงกับป้าไม่เคยใช้เงินจำนวนนั้นเลย เก็บออมไว้เผื่อวันใดลูกคนไหนเกิดล้มขึ้นมา จะได้ใช้เงินจำนวนนั้นช่วยเหลือได้ ลำพังรายได้ที่ได้จากการขายข้าวหลามและทำไร่ ก็สามารถมีชีวิตอยู่ได้อย่างสบาย และยังมีเงินเก็บออม ไม่ถึงกับเดือดร้อนอะไรลุงสวัสดิ์ ยังฝากถึงคนที่หมดหวังกับชีวิตว่า ถ้าตั้งใจทำอะไรแล้ว อย่าท้อ อย่าล้มเลิกกลางคัน ไม่ว่าจะทำอาชีพอะไรก็ขอให้ตั้งใจ สู้ต่อไปแล้วเราจะประสบความสำเร็จเองสำหรับข้าวหลามขายที่ท่ารถ ตลาดโคกสวาย อ.โนนไทย จ.นครราชสีมา ที่เดียวเท่านั้น สนใจ ติดต่อสอบถามที่เบอร์ 0914690204
สองตายายที่โนนไทย โคราช ชีวิตเริ่มจากเสื่อผืนหมอนใบ เผาข้าวหลามขายมาร่วม 50 ปี สามารถส่งลูกเรียนจบ 7 คน ซื้อรถ บ้าน มีที่ดินกว่า50ไร่ ทุกวันนี้ยังมีรายได้เฉลี่ยวันละ 4-5 พันบาท สอนคนรุ่นหลัง
เผาข้าวหลาม,เผาข้าวหลามขาย,ข้าวหลามโคราช,เผาข้าวหลามส่งลูกเรียน,ข่าวทั่วไป